**Փերի Ռիվզ** (անգլ.՝ Perrey Reeves նոյեմբերի 30, 1970(1970-11-30), Նյու Յորք, Նյու Յորք, ԱՄՆ), ամերիկացի դերասանուհի, որը առավել հայտնի է *HBO*-ի Մելիսա Գոլդի «Անտուրաժ» կատակերգական հեռուստասերիալի իր դերով։

Կյանք և կարիերա
---------------

Փերի Ռիվզը ծնվել է Նյու Յորքում, սակայն մեծացել է Նյու-Գեմփշիրում՝ գիտնականների ընտանիքում։ Ֆրանսիայում և Իտալիայում ուսումը ավարտելուց հետո, վերադարձել է ԱՄՆ և որոշել է յուրացնել դերասանի մասնագիտությունը։ 80-ական թվականների վերջին նա հայտնվել է մի քանի հեռուստասերիալներում, որից հետո նշանավոր դեր է ստացել 1991 թվականի «Մանկական խաղ 3» ֆիլմում։

Ռիվզն իր կարիերայի ընթացքում հայտնվել է մի քանի տասնյակ հեռուստաշոուներում և ֆիլմերում։ Նա առավել հայտնի է *HBO*-ի Մելիսա Գոլդի «Անտուրաժ» կատակերգական հեռուստասերիալում խաղացած դերով, որտեղ նկարահանվել է 2004-2011 թվականներին։ Շոուի մյուս դերասանների հետ միասին նա մի քանի անգամ առաջադրվել է ԱՄՆ կինոդերասանների գիլդիա մրցանակի՝ կատակերգական սերիալում լավագույն դերասանական կազմի համար։

Մեծ էկրանին Ռիվզն առաջին հերթին հայտնի է Ուիլ Ֆերրելի «Հին դպրոց» և «Միստր և միսիս Սմիթ» ֆիլմերում խաղացած դերերով, ինչպես նաև նկատվել է «Չբացահայտվածը» և «Ամերիկյան երազանք» ֆիլմերում։ Բացի այդ, նա նկարահանվել է 90-ական թվականների մի քանի անկախ ֆիլմերում, որոնցից ամենանշանավորը 1998 թվականի «Ծխային ազդանշաններ» դրաման է եղել, որն առաջին անգամ ցուցադրվել Է «Սանդես» կինոփառատոնի շրջանակներում։ Հեռուստատեսությամբ նա նաև տարբեր տարիների եղել է բազմաթիվ սերիալների հյուր, այդ թվում՝ «Ջամփ սթրիթ 21», «Նա գրել է սպանություն», «Գաղտնի նյութեր», «C.S.I.։ Հանցագործության վայրը», «Գրեյի անատոմիա», «Մասնավոր պրակտիկա», «Ուրվականների հետ խոսողը», «Կասլ», «Հավայի 5.0», «Սպիտակ օձիք» և «Ծովային ոստիկանություն։ Հատուկ բաժին»։

2012 թվականի սեպտեմբերին հայտարարվել է, որ Փերի Ռիվզը խաղալու է Ջերի Բրուքհայմերի «Ամուսինների և կանանց գաղտնի կյանքը» համանուն վեպի էկրանավորումը պիլոտային ֆիլմի գլխավոր դերերից մեկը, հարուստ արվարձանի կյանքի մասին, որտեղ տեղի է ունեցել նրա բնակիչներից մեկի առեղծվածային սպանությունը։

2015 թվականի հունիսի 12-ին Փերին ամուսնացել է թենիսի մարզիչ Աարոն Ֆոքսի հետ, որին հանդիպել է իրենց հարսանիքից 2 տարի առաջ։ Ամուսինները ունեն դուստր՝ Ֆինեքս Դելֆին Ֆոքսը։

Ֆիլմագրություն
--------------

| Տարի | Անվանում | Բնօրինակ անվանում |
| --- | --- | --- |
| 1989 | Շրջանավարտի սպանությունը | *The Preppie Murder* |
| 1991 | Մանկական խաղ 3 | *Child’s Play 3* |
| 1995 | Մոռանալ և հիշել | *Kicking and Screaming* |
| 1998 | Ծխային ազդանշաններ | *Smoke Signals* |
| 1999 | Ռոք արքաները | *The Suburbans* |
| 2003 | Հին դպրոց | *Old School* |
| 2005 | Միստր և միսիս Սմիթ | *Mr. & Mrs. Smith* |
| 2005 | Չբացահայտվածը | *Undiscovered* |
| 2006 | Ամերիկյան երազանք | *American Dreamz* |
| 2008 | Արատավոր շրջան | *Vicious Circle* |
| 2009 | Ամերիկյան ինտրիգ | *An American Affair* |
| 2004-2011 | Անտուրաժ | *Entourage* |
| 2013 | Անմեղություն | *Innocence* |
| 2013 | Սարսափ | *Fugly!* |
| 2015 | Անտուրաժ | *Entourage* |

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Geni(բազմ․) — 2006.
2. 1 2 3  «Perrey Reeves- Biography». *Yahoo!*. Արխիվացված օրիգինալից 2012 թ․ դեկտեմբերի 12-ին. Վերցված է 2012 թ․ սեպտեմբերի 30-ին.
3. ↑  «Awards for Perrey Reeves». *Internet Movie Database*. Արխիվացված օրիգինալից 2012 թ․ դեկտեմբերի 12-ին. Վերցված է 2012 թ․ սեպտեմբերի 30-ին.
4. ↑  Nellie Andreeva (12 сентября 2012). «'Entourage's Perrey Reeves To Star In NBC Pilot 'Secret Lives Of Husbands And Wives'». *Deadline.com*. Արխիվացված օրիգինալից 2012 թ․ դեկտեմբերի 12-ին. Վերցված է 2012 թ․ սեպտեմբերի 30-ին.
5. ↑  Perrey Reeves Marries Tennis Coach Aaron Fox in Los Angeles
6. ↑  Entourage Alum Perrey Reeves, 47, Welcomes Daughter Phoenix Delphine

Արտաքին հղումներ
----------------

* Перри Ривз Internet Movie Database կայքում

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | BNF: 14219566r · ISNI: 0000000052575958 · LCCN: no2002011455 · SUDOC: 231647301 · VIAF: 19340322 · WorldCat VIAF: 19340322 |

 |